CELEX: 52020DP0159
Language: mt
Date: 2020-06-18 00:00:00
Title: Deċiżjoni tal-Parlament Ewropew tat-18 ta' Ġunju 2020 dwar it-twaqqif ta' sottokumitat għal kwistjonijiet fiskali (2020/2681(RSO))

8.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 362/181
            
         
      P9_TA(2020)0159
      It-twaqqif ta' sottokumitat għal kwistjonijiet fiskali
      Deċiżjoni tal-Parlament Ewropew tat-18 ta' Ġunju 2020 dwar it-twaqqif ta' sottokumitat għal kwistjonijiet fiskali (2020/2681(RSO))
      (2021/C 362/39)
      
                  —
               
               
                  wara li kkunsidra l-proposta tal-Konferenza tal-Presidenti,
               
            
                  —
               
               
                  wara li kkunsidra d-deċiżjoni tiegħu tal-15 ta' Jannar 2014 dwar is-setgħat u r-responsabbiltajiet tal-kumitati permanenti (1),
               
            
                  —
               
               
                  wara li kkunsidra l-Artikoli 206 u 212 tar-Regoli ta' Proċedura tiegħu,
               
            
               
                  1.
               
               
                  Jiddeċiedi li jwaqqaf sottokumitat tal-Kumitat għall-Affarijiet Ekonomiċi u Monetarji;
               
            
               
                  2.
               
               
                  Jiddeċiedi li dak is-sottokumitat għandu jkun responsabbli għal kwistjonijiet fiskali u b'mod partikolari għall-ġlieda kontra l-frodi fiskali, l-evażjoni fiskali u l-evitar fiskali, kif ukoll it-trasparenza finanzjarja għal finijiet fiskali;
               
            
               
                  3.
               
               
                  Jiddeċiedi li, fil-Parti VI tal-Anness VI tar-Regoli ta' Proċedura tiegħu, jiżdied dan il-paragrafu:
                  “Il-Kumitat jiġi assistit minn sottokumitat għal kwistjonijiet fiskali, għal kwistjonijiet fiskali u b'mod partikolari għall-ġlieda kontra l-frodi fiskali, l-evażjoni fiskali u l-evitar fiskali, kif ukoll it-trasparenza finanzjarja għal finijiet fiskali”;
               
            
               
                  4.
               
               
                  Jiddeċiedi li s-sottokumitat għandu jkun magħmul minn 30 Membru;
               
            
               
                  5.
               
               
                  Jiddeċiedi, b'referenza għad-deċiżjonijiet tal-Konferenza tal-Presidenti tat-30 ta' Ġunju 2019 u tad-9 ta' Jannar 2020 dwar il-kompożizzjoni tal-bureaux tas-sottokumitat, li l-bureaux tal-kumitati jista' jkollhom sa erba' viċi presidenti;
               
            
               
                  6.
               
               
                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.
               
            
         (1)  ĠU C 482, 23.12.2016, p. 160.